Държавен вестник, бр. 22, 2003 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  22
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 84
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
регистрация и контрол на земеделската и гор-
ската техника, приет от ХХХIX Народно съб-
рание на 27 февруари 2003 г.
Издаден в София на 4 март 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за регис-
трация и контрол на земеделската и горската
техника (ДВ, бр. 79 от 1998 г.)
§ 1. Член 1 се изменя така:
“Чл. 1. Този закон урежда обществените от-
ношения, свързани с пускането на пазара, ре-
гистрирането, пускането в употреба, спирането
от работа, контрола по техническото състоя-
ние на земеделската и горската техника и при-
добиването на правоспособност за работа с нея.”
§ 2. Член 2 се изменя така:
“Чл. 2. Законът има за цел да осигури изпол-
зване на безопасна земеделска и горска техника
при работа с нея и при движение по пътищата.”
§ 3. В чл. 3 след думата “техниката” се пос-
тавя точка и думите до края се заличават.
§ 4. Член 4 се изменя така:
“Чл. 4. Министърът на земеделието и гори-
те осъществява контрол на дейностите по чл. 1
самостоятелно или съвместно с Министерство-
то на вътрешните работи, Министерството на
транспорта и съобщенията, Министерството на
околната среда и водите, Главната инспекция
по труда и с други ведомства или администра-
ции, на които са възложени контролни функ-
ции по силата на закон.”
§ 5. В чл. 5 се правят следните изменения:
1. В текста думата “звена” се заменя с “ад-
министрации”.
2. В т. 2 думите “акредитираните лаборато-
рии” се заменят с “центровете за изпитване на
земеделска, горска техника и резервни части в
Русе и Пловдив”.
§ 6. В чл. 6 се правят следните изменения и
допълнения:
1. Алинея 1 се изменя така:
“(1) Контролно-техническата инспекция осъ-
ществява контрол по техническото състояние и
безопасността на техниката, пусната в употре-
ба, и по придобиването на правоспособност за
работа с нея.”
2. В ал. 4 след думата “техниката” се добавя
“и на лицата, придобили правоспособност за
работа с нея”.
§ 7. В чл. 7 се правят следните изменения:
1. В ал. 1 думите “Акредитираните лабора-
тории към Министерството на земеделието,
горите и аграрната реформа” се заменят с “Цен-
тровете за изпитване на земеделска, горска
техника и резервни части в Русе и Пловдив”.
2. В ал. 2 думите “акредитираните лабора-
тории” се заменят с “центровете за изпитване
на земеделска, горска техника и резервни части
в Русе и Пловдив”.
§ 8. Член 8 се отменя.
§ 9. Член 9 се изменя така:
“Чл. 9. (1) Пускането на пазара, регистраци-
ята или пускането в употреба на нови колесни
трактори се извършва въз основа на валиден
сертификат за съответствие с одобрения тип.
(2) Пускането на пазара или пускането в
употреба на нови компоненти или системи за
колесните трактори се извършва въз основа
на валиден сертификат за съответствие с одоб-
рения тип.
(3) Пускането на пазара, регистрацията или
пускането в употреба на нова техника и компо-
ненти за нея, извън случаите по ал. 1 и 2, се
извършва при наличие на маркировка за съот-
ветствие и/или на издадена декларация за съот-
ветствие съгласно Закона за техническите изис-
квания към продуктите, а за извънпътната тех-
ника—и въз основа на сертификат за одобрение
на типа на дадения двигател или семейство
двигатели при наличие на маркировка за съот-
ветствие с одобрения тип.
(4) Пускането на пазара на извънпътна тех-
ника с двигатели с вътрешно горене или на
двигатели за извънпътна техника се извършва
въз основа на сертификат за одобрение на типа
на дадения двигател или семейство двигатели
при наличие на маркировка за съответствие с
одобрения тип.
(5) Регистрацията и пускането в употреба на
техника, извън тази по ал. 1 и 3, стават след
извършване на технически преглед.
(6) За нуждите на одобрението на типа ко-
лесните трактори се делят на следните катего-
рии, обозначени с латински букви:
1. категория Т1—колесни трактори, чиято
конструктивна максимална скорост не надви-
шава 40 км/ч, с минимум една ос с минимална
широчина на колеята не по-малка от 1150 мм,
с допустима маса в ненатоварено състояние над
600 кг и с пътен просвет до 1000 мм;
2. категория Т2—колесни трактори, чиято
конструктивна максимална скорост не надви-
шава 40 км/ч, с минимална широчина на коле-
ята под 1150 мм, с допустима маса в ненатова-
рено състояние над 600 кг и с пътен просвет до
600 мм; когато височината на центъра на те-
жестта на трактора (измерен от земята), разде-
лена на средния минимален размер на колеята
за всяка ос, надхвърля 0,9, конструктивната мак-
симална скорост е ограничена на 30 км/ч;
3. категория Т3—колесни трактори, чиято
конструктивна максимална скорост не надви-
шава 40 км/ч и с допустима маса в ненатоваре-
но състояние до 600 кг;